Európai Parlament Nagykövetiskola Szakkör

időpont: kéthetente szerda, 15:40-17:10

évfolyam: 9/7 ill. 9ny és fölötte

tanár: Sulyok Pap Zsuzsa és Zábráczki Anett

cél: Játékos, illetve kreatív ismeretszerzés és ismeretátadás az Euróai Unióról és az Európai Parlamentről, EuroScola vetélkedőre felkészülés, országos és nemzetközi EU-s kampányokban részvétel, nyertes verseny esetén külföldi tanulmányúton részvétel

A tanév során műhelymunka keretében dolgoznak a diákok, a tanárok vezetésével információt gyűjtenek, versenyekre készülnek fel, tananyagot, játékokat állítanak össze. Az első két foglalkozáson feladatokat vállalnak, elkészítjük a tanév munkamegosztását, két-három fős kis csoportok dolgoznak együtt egy adott témakörön illetve feladaton. Célkitűzés, hogy a hetedik és a nyolcadik évfolyam számára (AKG és külsős általános iskolák) játékos, érdekes módon adjunk át ismereteket az EU és az EP működéséről, és a foglalkozásokat a szakkörben részt vevő diákok le is vezessék. Szintén célunk, hogy a magyarországi Európa Pont és az Európai Parlament diákvetélkedőire felkészítsünk kis csapatokat a szakkör résztvevői közül. A 2018-as Európa Napra kiadványokkal, programokkal készülünk, és ezen kívül a tanév során 2 – 3 eseményt szervezünk az iskolán belül (az egész iskola, vagy egy-egy évfolyam számára), ahova szakértőket hívunk meg, vitanapot szervezünk, érdeklődő diákok bevonásával.

<http://www.europarl.europa.eu/hungary/hu/hirek/rendezvenyeink/2017-programok/elindult-az-europai-parlament-nagykovet-iskola-oktatasi-programja.html>

<http://www.europarl.europa.eu/hungary/hu/ifjusag.html>

<http://www.europarl.europa.eu/hungary/hu/ifjusag/pedagogusoknak.html>